 Markii kulankaasi dhammaaday, waxa kulanka ka war-bixiyey wasiirka Xannaanada Xoolaha iyo Horumarinta Kalluumaysiga, Mudane Xasan Maxamed Cali Gaafaadhi, ayaa faah-faahiyey natiijada kulanka, waxaana uu ugu horrayn sharraxay muhiimadda ay wershadda Hilibka ee Burco bulshada u leedahay, cadadka xoolaha ay maalintii qali doonto iyo sida ay fursadda ugu tahay suuq cusub oo ay xooluhu ka helaan meelo badan oo caalamka ah, waxaana uu yidhi, Ganacsatada uu madaxweynuhu la kulmay waxa ay maalgaliyeen wershaddii ugu weynayd ee Hilibka qasha ee Somaliland laga dhiso, waana wershad qali doonta xoolo badan, maalintiina waxa ay awood u leedahay inay qasho 1,500 Kun iyo shan Boqol oo neef, waxaana ay ku socotaa inay maalintii qasho 5,000Shan kun oo neef, waxaana aanu rajaynaynaa inay noqoto waddo ay maraan xoolihii noolaa ee la dhoofin jirey iyaga oo Hilib ah, lacag aad u badan baa gashay oo ganacsato reer Somaliland ah baa saamiyo ku leh, Ururka ka ganacsada hilibka ee Burco ayey sidoo kale xidhiidh wanaagsan la leeyihiin,. 